O‘zbekiston xalq artisti Erkin Komilov: zamon qahramoni bu — Prezidentimiz

O‘zbekiston xalq artisti, aktyor Erkin Komilov kino va teatr ijodkorlarining oldidagi vazifa bu — zamon qahramonini gavdalantirish ekanligini yana bir bor eslatib o‘tdi. Bu haqda san’atkor “Darakchi” gazetasiga bergan intervyusida aytib o‘tdi.

“Yashirmayman, bugungi kundagi o‘zbek kinosidan to‘la qoniqmayman. Boisi, kino oilaviy mojaro, yomon qaynona, sevgi-muhabbat kabi yengil mavzularga o‘ralashib qolgan”, — dedi aktyor.
“Ijodkorlarning oldidagi vazifa bu — zamon qahramonini gavdalantirish. Afsuski, dramaturgiyamiz oqsagani bois, bugun ekranda zamon qahramonlari yo‘q”, — dedi Erkin Komilov.
“Zamon qahramoni bu — osmonimiz musaffoligi, yurtimizning tinchligini ta’minlayotgan chegarachilar va, albatta, osoyishtaligimizga putur yetmasligi uchun odilona siyosat olib borayotgan Prezidentimiz”, — deya qo‘shimcha qildi O‘zbekiston xalq artisti.